b'\n_START_ARTICLE_\nStiftelsen Signo\n_START_SECTION_\nHjemmet for d\xc3\xb8ve\n_START_PARAGRAPH_\nVirksomheten begynte da d\xc3\xb8vepresten Conrad Svendsen (1862\xe2\x80\x931943) kj\xc3\xb8pte Noatun i Solveien p\xc3\xa5 Nordstrand i dav\xc3\xa6rende Aker. Der startet han konfirmasjonskurs for \xc3\xa5tte deltakere 20. oktober dette \xc3\xa5ret og grunnla Hjemmet for D\xc3\xb8ve. HfD var en kirkelig-diakonal stiftelse som drev arbeid i forhold til d\xc3\xb8ve og d\xc3\xb8vblinde i Norge i samarbeid med Det norske lutherske Indremisjonsselskap. _NEWLINE_D\xc3\xb8vepresten og motstandsmannen Conrad Bonnevie-Svendsen (1898\xe2\x80\x931983) overtok ledelsen ved HfD p\xc3\xa5 Norstrand etter faren Conrad Svendsen. Bonnevie-Svendsen var konsultativ statsr\xc3\xa5d for kirkesaker i Einar Gerhardsens samlingsregjering etter krigen og stiftet Kirkens N\xc3\xb8dhjelp i 1947._NEWLINE_I 1997 hadde HfD \xc3\xa5tte virksomheter i Oslo, Andebu i Vestfold og i Bergen. Stiftelsen hadde da botilbud til omkring 200 personer, undervisningstilbud til 110 og arbeidstilbud til 135.'